Maribor, 14. 03. 2019

Št: 1/1-023-05/2019-zk

V skladu z določbo 17. točke 2. odstavka 330. člena Statuta Univerze v Mariboru (Statut UM-UPB12, Ur. l. RS št. 29/2017), 5. točko 2. člena Splošnega akta o sestavi, volitvah, oblikovanju in delovanju Senatov članic Univerze v Mariboru (UPB1), (Obvestila št. XXVI-3-2008 in XXXIII-1-2015) in zaradi poteka mandata članom Senata Fakultete za kemijo in kemijsko tehnologijo, izdaja dekan Fakultete za kemijo in kemijsko tehnologijo dne 14 03. 2019 naslednji

**SKLEP**

**o razpisu volitev za člane Senata Fakultete za kemijo in kemijsko tehnologijo iz vrst visokošolskih učiteljev in znanstvenih delavcev ter študentov Fakultete za kemijo in kemijsko tehnologijo**

**I.**

**(pravna podlaga)**

Senat Fakultete za kemijo in kemijsko tehnologijo je strokovni organ Fakultete za kemijo in kemijsko tehnologijo, ki ga sestavljajo visokošolski učitelji in znanstveni delavci. Število članov Senata Fakultete za kemijo in kemijsko tehnologijo je določeno s Splošnim aktom iz 312. člena Statuta Univerze v Mariboru (*1. odstavek 311. člena Statuta Univerze v Mariboru).*

Člane Senata članice, ki so visokošolski učitelji ali znanstveni delavci, voli Akademski zbor članice tako, da so enakopravno in ustrezno zastopane vse znanstvene in umetniške discipline in strokovna in študijska področja članice (*2. odstavek 311. člena Statuta Univerze v Mariboru).*

V Senat članice se izvolijo tudi predstavniki študentov, ki morajo imeti status študenta, tako da ima Senat članice najmanj eno petino izvoljenih članov študentov *(3. odstavek 311. člena Statuta Univerze v Mariboru).*

Člane Senata članice, ki so predstavniki študentov, volijo študenti, ki so člani Akademskega zbora članice *(6. odstavek 310. člena Statuta Univerze v Mariboru).*

Dekan je član Senata po svojem položaju *(6. odstavek 311. člena Statuta Univerze v Mariboru).*

Mandatna doba članov Senata članice iz vrst visokošolskih učiteljev traja štiri leta, mandatna doba članov Senata članice iz vrst študentov traja eno leto. Ista oseba je lahko po poteku mandata ponovno izvoljena v Senat članice univerze *(1. odstavek 313. člena Statuta Univerze v Mariboru).*

Člani Senata Fakultete za kemijo in kemijsko tehnologijo Univerze v Mariboru, izvoljeni na podlagi tega sklepa, svoj mandat nastopijo dne 30. 05. 2019.

**II.**

**(roki)**

Kandidacijski postopek za člane Senata Fakultete za kemijo in kemijsko tehnologijo se prične z dnem objave tega razpisa in se zaključi 29. 03. 2019 ob 10. uri.

Volitve za člane Senata Fakultete za kemijo in kemijsko tehnologijo iz vrst visokošolskih učiteljev in znanstvenih delavcev se izvedejo na seji Akademskega zbora Fakultete za kemijo in kemijsko tehnologijo Univerze v Mariboru, najkasneje do 17. 05. 2019.

**III.**

**(predhodni postopek kandidature za člana Senata Fakultete za kemijo in kemijsko tehnologijo iz vrst visokošolskih učiteljev in znanstvenih delavcev Fakultete za kemijo in kemijsko tehnologijo)**

V skladu z določili Splošnega akta o sestavi, volitvah, oblikovanju in delovanju senatov članic UM (UPB1), je Senat Fakultete za kemijo in kemijsko tehnologijo Univerze v Mariboru sestavljen iz 11 članov iz vrst visokošolskih učiteljev in znanstvenih delavcev, dekan po funkciji in 3 članov iz vrst študentov.

Kandidaturo za člana Senata Fakultete za kemijo in kemijsko tehnologijo Univerze v Mariboru lahko vloži vsak visokošolski učitelj in znanstveni delavec.

Kandidature se vlagajo na posebnem obrazcu za naslednja znanstvena področja:

* biokemijska tehnika,
* separacijski procesi in organski produkti,
* transportni pojavi in energetski postroji,
* procesna sistemska tehnika,
* tehniška kemija in materiali,
* anorganska kemija,
* matematika in fizika,
* organska kemija,
* analizna kemija,
* fizikalna kemija,
* biokemija, molekularna biologija in genomika.

Kandidature se dostavijo na predpisanem obrazcu, ki je priloga tega sklepa (Obrazec 1), **najkasneje do zaključka kandidacijskega postopka, to je do vključno 29. 03. 2019 do 10.00 ure v zaprti kuverti v dekanat Fakultete za kemijo in kemijsko tehnologijo Univerze v Mariboru, Smetanova ulica 17, 2000 Maribor, s pripisom »*Ne odpiraj - kandidatura za člana Senata FKKT iz vrst visokošolskih učiteljev in znanstvenih delavcev, z navedbo znanstvenega področja«.***

Kandidatura, ki bo dostavljena v dekanat Fakultete za kemijo in kemijsko tehnologijo Univerze v Mariboru po 29. 03. 2015 po 10. uri, se ne bo obravnavala kot kandidatura za člana Senata Fakultete za kemijo in kemijsko tehnologijo in bo zavržena.

Posamezni kandidat lahko kandidira samo za eno znanstveno disciplino oz. področje in sicer za tisto, v okviru katerega je izvoljen v naziv visokošolskega učitelja ali znanstvenega delavca. Če je kandidat izvoljen v naziv na različnih področjih, lahko kandidira samo za tisto področje, na katerega se nanaša pretežni del njegove pedagoške oz. znanstvene dejavnosti.

**Na obrazcu mora biti obvezno izpolnjen del, s katerim daje posamezen visokošolski učitelj ali znanstveni delavec soglasje h kandidaturi tudi v primeru, da kandidat vlaga kandidaturo sam.**

**IV.**

**(število predstavnikov študentov v Senat Fakultete za kemijo in kemijsko tehnologijo)**

Predstavniki študentov imajo v Senatu Fakultete za kemijo in kemijsko tehnologijo najmanj eno petino izvoljenih članov.

V Senat Fakultete za kemijo in kemijsko tehnologijo se izvolijo **3 predstavniki** študenti.

**V.**

**(kandidiranje za člane Senata Fakultete za kemijo in kemijsko tehnologijo iz vrst študentov Fakultete za kemijo in kemijsko tehnologijo)**

Pravico kandidirati oz. biti voljen ima vsak študent s statusom študenta Fakultete za kemijo in kemijsko tehnologijo Univerze v Mariboru.

Kandidaturo lahko vloži vsak študent, ki je vpisan v posamezni letnik, absolvent ali podiplomski študent Fakultete za kemijo in kemijsko tehnologijo Univerze v Mariboru. **Kandidat vloži svojo kandidaturo na predpisanem obrazcu za kandidaturo, ki je priloga tega sklepa – Obrazec 2 ter obvezno priloži original potrdila o vpisu**.

Kandidaturo je potrebno oddati **najkasneje do** **vključno 29. 03. 2019 do 10.00 ure v zaprti kuverti v dekanat Fakultete za kemijo in kemijsko tehnologijo Univerze v Mariboru, Smetanova ulica 17, 2000 Maribor, s pripisom »*Ne odpiraj - kandidatura za člana Senata FKKT iz vrst študentov«.***

Kandidatura, ki bo dostavljena v dekanat Fakultete za kemijo in kemijsko tehnologijo po 29. 03. 2019 po 10. uri, se ne bo obravnavala kot kandidatura za člana Senata Fakultete za kemijo in kemijsko tehnologijo in bo zavržena.

**VI.**

**(komisija za pregled kandidatur)**

Dekan Fakultete za kemijo in kemijsko tehnologijo imenuje komisijo za pregled kandidatur, sestavljeno iz treh članov, od katerih mora biti en študent. Visokošolski učitelji, znanstveni delavci in študenti, ki so vložili kandidaturo za člana Senata Fakultete za kemijo in kemijsko tehnologijo, ne smejo biti člani komisije za pregled kandidatur.

Komisija za pregled kandidatur se sestane **29. 03. 2019** **po 11. uri**, pregleda in preveri, ali so kandidature vložene v predpisanem roku ter ali posamezni kandidati izpolnjujejo predpisane pogoje za kandidiranje. Nepravočasne kandidature komisija z odločbo zavrže, nepopolne oziroma nepravilne pa zavrne.

V primeru, ko komisija za pregled kandidatur ugotovi, da je posamezna kandidatura nepopolna ali kako drugače nepravilna, vendar pa je pravočasna, od kandidata zahteva dopolnitev vloge najkasneje **do 05. 04. 2019** **do** **10. ure.** Komisija za pregled kandidatur v primeru izdaje odločbe oziroma zahteve za dopolnitev vloge le-to javno objavi na spletnih straneh dne 29. 03. 2019. Šteje se, da je kandidat s tem obveščen o izdaji odločbe oziroma zahtevi za dopolnitev vloge.

Komisija za pregled kandidatur pripravi seznam kandidatov, ki imajo popolno kandidatur, seznam kandidatov, ki imajo nepopolno kandidaturo in seznam kandidatov, ki imajo nepravočasno kandidaturo. Izdelane sezname in vložene kandidature odstopi Komisiji za pritožbe.

**VII.**

**(komisija za pritožbe)**

Dekan Fakultete za kemijo in kemijsko tehnologijo imenuje komisijo za pritožbe, sestavljeno iz treh članov, od katerih mora biti en študent. Visokošolski učitelji, znanstveni delavci in študenti, ki so vložili kandidaturo za člana Senata Fakultete za kemijo in kemijsko tehnologijo, ne smejo biti člani Komisije za pritožbe. Člani komisije za pregled kandidatur ne smejo biti člani Komisije za pritožbe.

V primerih, ko je komisija za pregled kandidatur izdala odločbo, s katero je zavrgla ali zavrnila kandidaturo, se lahko vloži obrazložen ugovor zoper to odločbo, istočasno pa je tudi potrebno ustrezno dopolniti posamezno kandidaturo **do 05. 04. 2019 do 10. ure**. Šteje se, da je ugovor vložen, tudi če je **do 05. 04. 2019 do 10. ure** dostavljena dopolnjena kandidatura.

Komisija za pritožbe se sestane **05. 04. 2019 po 11. uri**.

V primeru, da je bila kandidatura vložena pravočasno in je ustrezno dopolnjena tako, da izpolnjuje predpisane pogoje, Komisija za pritožbe **ugodi ugovoru** in kandidata uvrsti na seznam popolnih kandidatur.

Kandidatura pa bo zavrnjena kot nepopolna, če ne bo dopolnjena ali če bo sicer dopolnjena, vendar pa tudi potem ne ustreza predpisanih pogojem.

O vsakem ugovoru Komisija za pritožbe dokončno odloči. V primeru, da mu ugodi, o tem izda sklep. V primeru, da ugovoru ne ugodi, pa zavrne ali zavrže kandidaturo. Odločitev komisije za pritožbe je dokončna.

Komisija za pritožbe dne 05. 04. 2019 po pregledu ugovorov opravi še naslednje:

* potrdi seznam kandidatov za člane Senata Fakultete za kemijo in kemijsko tehnologijo iz vrst visokošolskih učiteljev in znanstvenih delavcev po posameznih področjih in potrdi seznam kandidatov za člane Senata Fakultete za kemijo in kemijsko tehnologijo iz vrst študentov;
* določi z žrebom vrstni red kandidatov na glasovnici za posamezno področje;
* določi z žrebom vrstni red kandidatov iz vrst študentov;
* oblikuje glasovnice;
* izdela obrazec zapisnika o poteku in rezultatih glasovanja;
* dostavi predsedniku Akademskega zbora Fakultete za kemijo in kemijsko tehnologijo Univerze v Mariboru volilno gradivo (glasovnice, obrazec zapisnika o poteku in rezultatih glasovanja).

Komisija za pritožbe sezname kandidatov za člane Senata Fakultete za kemijo in kemijsko tehnologijo Univerze v Mariboru iz vrst visokošolskih učiteljev in znanstvenih delavcev in seznam kandidatov za člane Senata Fakultete za kemijo in kemijsko tehnologijo Univerze v Mariboru iz vrst študentov, objavi dne 05. 04. 2019 na spletni strani fakultete.

**VIII.**

**(izvedba volitev)**

Volitve za člane Senata Fakultete za kemijo in kemijsko tehnologijo Univerze v Mariboru iz vrst visokošolskih učiteljev in znanstvenih delavcev in iz vrst študentov, se izvedejo na seji Akademskega zbora Fakultete za kemijo in kemijsko tehnologijo Univerze v Mariboru najkasneje do 17. 05. 2019.

Akademski zbor Fakultete za kemijo in kemijsko tehnologijo Univerze v Mariboru na seji imenuje tri člansko volilno komisijo, ki izvede postopek tajnih volitev na Akademskem zboru fakultete. En član volilne komisije je iz vrst študentov.

Volilni upravičenci za izvolitev članov Senata Fakultete za kemijo in kemijsko tehnologijo Univerze v Mariboru, so člani Akademskega zbora iz vrst visokošolskih učiteljev, znanstvenih delavcev in visokošolskih sodelavcev.

Volilni upravičenci za izvolitev članov Senata Fakultete za kemijo in kemijsko tehnologijo Univerze v Mariboru iz vrst študentov, so člani Akademskega zbora iz vrst študentov.

Akademski zbor izvoli tistega kandidata, ki je dobil na volitvah največ oziroma večino glasov navzočih članov Akademskega zbora Fakultete za kemijo in kemijsko tehnologijo s tem, da se volitve izpeljejo za vsako področje posebej.

V primeru, da prejmeta dva ali več kandidatov enako število glasov, se za te kandidate ponovi glasovanje na sami seji Akademskega zbora fakultete. Glasovnice izdela volilna komisija. Kandidat, ki je dobil največ glasov navzočih članov Akademskega zbora (v primeru ponovnega glasovanja), je izvoljen za člana Senata Fakultete za kemijo in kemijsko tehnologijo za določeno področje. V primeru, da je tudi pri ponovnem glasovanju izid izenačen, se na seji izmed kandidatov izvede žrebanje.

Predstavnike študentov v Senat fakultete se voli z navadno večino glasov volilnih upravičencev. Izvoljeni so tisti kandidati, ki so po zaporednem vrstnem redu dobili največ glasov.

V primeru, da je več kandidatov za zadnje mesto dobilo enako število glasov, se v drugem krogu glasovanje med temi kandidati ponovi na isti seji. Izdelajo se glasovnice in izvedejo volitve med kandidati, ki so dobili enako število glasov. Izvoljeni so kandidati, ki so dobili največ glasov. Če se tudi v tem primeru zgodi, da je več kandidatov za zadnje mesto dobilo enako število glasov, se izvede žrebanje.

Volilna komisija ugotovi volilni rezultat, sestavi o rezultatih zapisnik ter razglasi volilne rezultate.

**IX.**

**(pravila v postopku)**

V postopkih, ki so določeni s tem sklepom, ima upravičena oseba, ki jo določa ta sklep o razpisu, pravico podati pisni ugovor na Komisijo za pritožbe. Odločitev Komisije za pritožbe je dokončna.

Roki, ki so določeni s tem sklepom oz. na osnovi tega razpisa so prekluzivni, kar pomeni, da zamuda rokov pri vložitvi kandidatur ali pravnih sredstev (pritožb in ugovorov) pomeni izgubo pravice do vložitve kandidature ali pravnega sredstva. Vrnitev v prejšnje stanje v tem postopku ni mogoča, pravila in določbe Zakona o splošnem upravnem postopku se v tem postopku ne uporabljajo.

Vložitev morebitnega pravnega sredstva ne zadrži postopkov izvedbe volitev. Zoper ta sklep ni pritožbe.

**X.**

**(javna objava sklepa)**

Ta sklep se javno objavi na oglasnih deskah Fakultete za kemijo in kemijsko tehnologijo Univerze v Mariboru in na spletni strani Fakultete za kemijo in kemijsko tehnologijo Univerze v Mariboru ter stopi v veljavo takoj po objavi.

Za objavo sklepa je zadolžen dekanat Fakultete za kemijo in kemijsko tehnologijo Univerze v Mariboru.

 D E K A N

 Redni prof. dr. Zdravko Kravanja

Priloge:

* Vloga kandidature za člana Senata FKKT iz vrst visokošolskih učiteljev in znanstvenih delavcev
* Izjava kandidata o pristopu h kandidaturi za člana Senata FKKT iz vrst študentov FKKT
* Rokovnik volitev za člane Senata FKKT UM iz vrst visokošolskih učiteljev in znanstvenih delavcev in iz vrst študentov